PÖÖRDEPUNKT
Tere tulemast Pöördepunkti!
Olen Kathy Edwards ja mina Courtney McBath.
Tore, et oled me külaline.
Tore on olla tagasi. Victor saabub varsti puhkuselt.
Tänased saateteemad on seotud lähedaste kaotusega.
Leinast üle saamiseks viskus tüdruk rongi ette.
Värskelt abiellunute õnn pöördub pärast mesinädalaid.
Räägitakse, et 13-aastane Logan Henderson
ületab tarkuse poolest kaugelt oma eakaaslasi.
Seistes silmitsi tragöödiaga, tegi ta elumuutva kõne,
mis puudutab inimesi üle kogu maailma.
See on 13-aastane Logan Henderson.
Ta elab Nebraska rantšos, olles maailmast praktiliselt eraldatud.
Ta kuulas sageli KSBJ kristlikku raadiot.
Oktoobri lõpus helistas Logan raadiosse
ja varsti kuuldi teda kogu maailmas.
Tere Mike, kas saan rääkida? - Tere Logan, mis mureks?"
Tahan rääkida, mis Jumal mulle just ütles.
Olgu.
Eile õhtul püüdis isa lassoga vasikat...
Vasikas sündis ühel vanal lehmal... Sel lehmal ei olnud tegelikult...
head piima... selles polnud C-vitamiini...
Olgu? Lehm murdis oma selja...
Täna hommikul läksin välja ja panin lehma magama...
Küsisin Jumalalt: "Miks? Ta oli nii eriline."
Jumal ütles: "Tead Logan, Minu Poeg oli eriline,
aga Ta suri eesmärgiga." See on nagu sama asi.
Lehm oli mulle lähedane. Jumala Poeg oli Talle lähedane.
Sul on õigus, Logan. Kas oled kombes?
Jah, olen.
Tahan öelda, et see on tähtis.
Pidage meeles, et kui kaotate lähedase või lemmiklooma,
et Jumal andis oma Poja ning Tema mõistab.
Ta mõistab alati, lihtsalt pöördu Tema poole.
Logan, sa oled targem kui arvad.
Mõtlesin, et helistan. Armastan teid.
Armastame sind ka. Head aega.
See vestlus jõudis raadio kodulehele.
Kuulajad edastasid seda lugu kogu maailmas.
13 miljonit inimest on vaadanud seda internetist
nii YouTubeis kui GodTubeis.
Jumal teab oma Poja surma tõttu, mida tähendab lähedase kaotus.
Jookse Tema juurde.
Poja tõttu kadus kõik väär, mis oli meie ja Jumala vahel.
Logan kohtub raadioinimeste ja nendega,
keda ta sõnum Jumala armastusest õnnistas.
Logan ütleb, et ta on tõend sellest, et Jumal kasutab ükskõik keda.
Jumal võib sind kasutada.
Isegi, kui oled üksi ning tunned end kasutu põrmuna.
Ta saab sind kasutada.
Sa pole põrm, vaid kuld!
Vanemad imestavad, kuidas Jumal Loganit kasutab.
Teadsime, et tal on and suhelda inimestega.
Ta teab Jumala Sõna ja sellist kooslust on imeline näha.
Logani fännid ja tema lemmik kristlik bänd, Third Day,
said kokku Houstonis, kus bänd pidas kontserti.
Logan naudib rantšos elamist.
Ta elab inimesi julgustades ja evangeeliumi jagades.
See poiss on kui taevaingli kauboi.
Ilus lugu.
Imeline, kuidas Jumal võtab midagi lihtsat ja kasutab seda võimsalt.
See poiss jagas midagi enda südamest ja miljonid said sellest puudutatud.
Ta jagas, kuidas ta süda muutus. Tema sõnumis peegeldub armastus.
Kui kogeme Jumalat tõeliselt, siis oleme Tema tunnistajad.
Tema kaastunne lehma vastu tegi paljudele reaalseks selle,
kuidas Jumal meid armastab ja mõistab.
Kohe kohtume teismelisega, kes koges nii suurt valu,
et tahtis lõpetada oma elu. Oleme kohe tagasi.
Kui soovid rohkem infot saatest või tahad ühendust võtta,
siis saad seda teha ekraanil oleval aadressil.
Soovime sinust kuulda!
Laske lapsed minu juurde tulla ja ärge keelake neid.
Jumala Kuningriik on selliste päralt.
Vaadake lapsi, õppige nendelt, kui teil on silmad peas.
Ma ütlen teile tõtt:
"Kes ei võta Jumala riiki vastu nagu laps, ei saa sinna."
Võttes Kristuse oma Päästjaks, saame Jumala lasteks.
Oled sa pannud oma usu Temasse?
Tere tulemast tagasi.
Iga 13 sekundi järel sooritab maailmas keegi enesetapu.
Järgmise loo peategelane oli saamas statistikaks.
Ta elas õuduses ja soovis selle lõppu.
Jäädes peaaegu elust ilma, aitas see ta elu tagasi saada.
Jõudes sinna, otsustasin heita rööbastele.
Tahtsin lõpetada valu.
Politseiraporti kohaselt sõitis minust üle 33 kaubarongivagunit,
mis liikusid 88 km tunnis.
Konduktor oli küsinud juhilt, kas ta nägi kollast tuld?
Kollaseks tuleks oli 17-aastane Kristen Anderson.
Koduarestist põgenenud, veetis ta talveõhtul aega.
Impulsiivselt otsustas ta kojuminemise asemel end tappa.
Mingil põhjusel ei läinud ta kavatsus korda.
Kui rong minust üle sõitis,
tundsin valu asemel pigem raskust ja suurt tuult.
Kui see lõppes, avasin silmad ja vaatasin ringi,
mõistmata, kas olen elus või surnud. Ei teadnud, mida mõelda.
Vaatasin paremale ja nägin 3 meetri kaugusel oma jalgu.
Teadsin, et need on minu jalad,
sest mul olid jalas uued jõuludeks saadud tennised.
See tundus ebareaalne nagu õudukas.
Juba enne suitsiidikatset oli ta elu õudusunenägu.
Väljast paistis kõik tore ja inimesed üllatusid,
et ta üritas end tappa.
Ta kasvas korralikus kodus ning oli tark, populaarne ja edukas.
Keskkoolini paluti temalt pidevalt abi.
Peale kooli hakkas ta maailm kokku varisema.
Ta kaotas 4 sõpra. Ühel oli ajukasvaja,
kaks hukkusid autoõnnetuses ja üks poos end surnuaias üles.
Veidi hiljem suri vanaema.
Mõtlesin, et elu on kohutav ja olen terve ülejäänud elu õnnetu.
Tõmbusin endasse.
Kui minult küsiti, kuidas läheb, siis vastasin, et olen siin,
kas sellest ei piisa?
Minu olemasolust pidi piisama.
Pärast rongi alla jäämist veetis ta haiglas 3 kuud.
Arstid püüdsid edutult ta jalgu taastada...
Pärast mitmeid operatsioone öeldi talle, et ta jääb kogu eluks ratastooli.
Esimest korda hüüdsin Jumala poole ja küsisin,
miks Ta laseb mul jalutuna elada.
Üks osa temast oli vihane, et ta ei surnud rongirataste all,
aga sisimas oli ta ellujäämise üle õnnelik.
Ta küsis: "Mis juhtub siis, kui sa siin maailmas sured?
Võõras naine tuli mu juurde üteldes, et oleksin põrgus enesetapukatse tõttu.
See pani teda tõde otsima.
Kuigi ta oli kasvanud kirikus, tundus Jumal liialt kauge.
Suhe Jeesusega ja Jumala kogemine olid talle võõrad.
Sõber näitas talle Jumala Sõna ja see pani kõik paika.
Johannese 14:6 mõjus eriliselt.
Jeesus ütles: "Mina olen tee, tõde ja elu.
Ükski ei saa Isa juurde muidu kui minu kaudu."
Isa oli Taevas, sinna tahtsin minna, aga oleks ma tookord surnud
ja oleksin läinud põrgusse.
Mõistsin, et Jumal andis mulle võimaluse minna Taevasse
ja veeta igavik Temaga.
Sel õhtul sai minust kristlane.
Andsin oma elu Jumalale mõistes, et minu asi pole elu võtta.
Palusin andeks selle ja kõige muu pärast.
Pärast seda juhtumit möödusid rasked 3 aastat.
Esines operatsioone, ravimeid, depressiooni- ja enesetapumõtteid.
Ma ei mõistnud kirikus olemise ja kristlastest sõprade tähtsust.
Lisaks sellele ka Piibli lugemist.
Kõik sai selgeks, kui Kristen kohtus ühe kristlasega kooli parklas.
Jumala armastus kiirgas temast ja meil oli võimas vestlus.
Läksin koju, tahtes Jumalaga samasugust suhet.
Jeesus ütles mulle: "Kristen, luba, et oled Mu parim sõber."
Läksin enne sõprade ja pere kui Tema juurde.
Muutusin üleöö: "Luban Sul olla mu parim sõber."
Õppisin, mida tähendab Tema järgimine Issandana.
Kristen käis koguduses ja aitas noorte- ja täiskasvanu rühmi.
Ta läks Moody Piiblikooli ja asutas teenistuse "Jõudes sinuni",
kus ta töötab tänaseni.
Ühingu eesmärgiks on ennetada masendust,
mis võib viia suitsiidini.
Hoolimata oma puudest ei taha Kristen endalt elu võtta.
Sain aru, et pidin valima elu.
Pole vaja olla ekstreemne, kui miski kisub viltu.
Lõpetasin antidepressantide ja valuvaigistite võtmise,
vaatamata sellele, et pidin neid terve elu võtma.
Mu elu pole kunagi parem olnud.
Leian oma väärtuse iga päev Jumalas. Tahan otsida Teda kõiges.
Kristen ütleb, et hoolimata sellest, et rong võttis mu jalad,
andis Jumal uue elu!
Kui keegi tahab alla anda,
tahan, et nad teaks, et Jumal on reaalne.
Elada elu seda teadvustades saab kogu su ümbrus muutuma.
Meil tuleb silmad ja süda avada.
Tema eesmärk on suurem kui me iial arvame.
Tean, et see on tõde mitte vaid seetõttu,
et Piibel nii ütleb vaid olen näinud seda teostumas enda elus.
Tragöödia läbi sai Kristen teada
Jumala armastusest ja Tema eesmärgist oma elus.
Kristen andis end Talle ja palus Teda sõbraks.
Me kõik kohtume elus traagiliste olukordadega.
Mitte ilmtingimata sellistega nagu Kristen seisis silmitsi,
aga võime jõuda kohta, kus asjad on kasvanud üle pea.
Üks asi tuli teise järel, ta kaotas sõbrad ja vanaema,
kaotas jalad, aga lõpuks tõestas Jumal oma ustavust.
Sama teeb Ta sinule ja minule.
Jumal armastab sind ja tunneb su vastu huvi kõiges,
millega silmitsi seisad.
Ta armastab sind ja sirutub su poole.
Sa ei pea jalgu kaotama, et avastada Jumala sõprust.
Keset enda väljakutseid, tahab Jumal näidata,
et Ta hoolib sinust ja igatseb sinu sõprust.
Jeesus suri, et sul võiks olla sõprus Jumalaga.
Ta suri, et sul võiks olla ühendus Jumalaga.
Kas sa lubad Tal seda teha?
Võta praegu hetk ja palu Jumalal muuta sinu elu.
Ta teeb seda.
Hetke pärast näeme,
kuidas äsja abiellunud mees kaotab oma naise.
Kui sina oled armsama kaotanud või plaanid elust loobuda,
siis võta meiega ühendust! Oleme kohe tagasi.
Päikesetõusust alates...
kuni selle loojakuni...
Kiidetagu Issanda nime rahvaste keskel!
Kiitke Ta nime rahvaste seas, sest rõõm Issandas on su tugevus.
Tere tulemast tagasi.
Maailmakuulus laulja, Jeremy Campi süda oli kui saapasääres.
Ta tunnistab kindlalt,
et ta edu pärineb elust, mis on täis tragöödiaid.
Kõik algas kui Jeremy abiellus
armastatud naisega, kes oli suremas.
Jeremyl on meeles päev, mil kohtas Melissat.
Ta juhtis San Diego koguduses ülistust.
Laulsin ja silmasin Melissat üles tõstetud kätega.
Nägin, et ta ülistab tõeliselt.
Tegin nalja ja ajasin lauldes mõned duurid sassi.
Pärast mõnekuulist kohtamist oli Jeremy armunud.
Higistasin, olin närvis ja ütlesin: "Melissa, pean midagi küsima."
Ta ütles: "Jah?" Ütlesin: "Ma armastan sind."
Ta vastas, et ei tunne sama.
Paar kuud hiljem helistas Melissa ja edastas halbu uudiseid.
Tal oli avastatud munasarjavähk.
Mäletan, et kõndisin haiglasse, kui ta oli vähist teada saanud.
Astusin sisse ja ta naeratas. Küsisin: "Kuidas läheb?"
Ta vastas: "Hästi. Mõtlesin, et kui peaksin surema,
aga keegi tunnistab Jeesuse oma Päästjaks,
siis on see seda kõike väärt."
Sel õhtul sõitsin nuttes koju ja paljud emotsioonid tulid esile.
Ütlesin: "Issand, kui ta ütleb, et armastab mind,
siis ma abiellun temaga."
Kaks nädalat hiljem sain telefonikõne ja ta rääkis,
miks meie suhe ei arenenud.
Ta ütles, et saab nüüd sellest aru.
Jumal tahtis teda selle aja jaoks valmistada.
Ta ütles, et on palvetanud mu eest kaua ja armastab mind.
Me lihtsalt teadsime. Viis kuud hiljem nad abiellusid.
Mesinädalate ajal hakkas Melissa kõht väga valutama.
Pärast mesinädalaid läksime arsti juurde.
Arstid viisid mu kõrvale, öeldes:
"Me ei saa enam midagi teha, vähk on kogu kehas."
Arstide sõnul oli tal mõned kuud või nädalaid elada.
Ta ütles: "Jeremy, tahan lihtsalt Issandat ülistada praegu."
Võtsin kitarri välja ja see oli hetk, mil tead, et ei ülista Issandat
olukorra tõttu vaid sellepärast, et Tema on ülistust väärt.
Melissa suri 5. veebruaril 2001. aastal,
kui ta oli vaid 21-aastane.
Põlvitasin ta haigevoodi ees
ja mäletan, et ta õde ütles: "Ta on nüüd Jeesusega."
Kirjeldamatu lein tuli mu peale, kuid ta kannatused olid lõppenud.
Mäletan Issandat rääkimas: "Jeremy, tahan, et sa ülistaksid Mind."
See oli mu jaoks suur sõnakuulelikkuse tegu.
Ütlesin Issandale:
"Ma ei taha seda teha, aga tean, et ma olen selleks siin."
Melissaga juhtunu pani Jeremy oma muusikale uutmoodi lähenema.
Ma ei tahtnud Jumalalt küsida: "Miks?"
Mul oli see küsimus, aga ma ei tahtnud seda esitada.
Lõpuks küsisin: "Miks?" ja Ta vastas mulle:
"Ma ei taha, et sa alati teaks põhjust aga tahan, et sa käiksid usus."
Tegin laulu "Usk" meie mesinädalatel.
Kaks nädalat pärast Melissa surma
kirjutasin laulud "Kõndides usus" ja "Ma usun endiselt."
Olen näinud, kuidas Jumal kasutab juhtunut,
et näidata oma ustavust ja julgustada inimesi.
See sai alguse Melissast, kes ütles, et kasvõi üks pöördub
ja nüüd on tuhandeid ning tuhandeid lugusid.
Langesin seda mõistes silmili ja kui ma vahel kõige selle keskel
unustan selle aspekti, siis Jumal ütleb taas:
"Pea meeles, vaata, kui paljud said puudutatud!"
Nüüd on Jeremy uuesti abielus ja peab naise Adriennega teenistust.
Jumala töö tõi meid kokku.
Me jagame meis olevat.
Sellele lisaks on meil imelised tütred, kes on meie elu muutnud.
Tahan sind julgustada mitte julgust kaotama.
Hädad on ajutised ja see,
mis Tema on meile valmistanud, ületab kaugelt meie arusaamise.
Ma ei tea mis see on, aga ma näen, mida Ta on teinud
minu elus ja Ta on ustav.
Kujutage ette, kui pole enam pisaraid, kurbust ega valu.
Ühel päeval oleme koos Jeesusega.
See on võit läbi tragöödia. - Tihti me kuuleme kristlasi
rääkimas leinast ja kaotusest. Saadud vastused on sageli
kui kristlikud klišeed: "Ole tugev," või "Jumal ei taha, et oled kurb."
See ei anna vastust.
Jeremy lugu näitab, et Jumal ei karda meie küsimusi.
Me võime küsida ja Tema vastab.
Ta viib meid läbi leina aegadest, et me jõuaks teisele poole.
Jeremy on suutnud seljatada leina, aga see polnud lihtne tee.
Anname neid klišeesid, sest üritame vastata küsimustele,
millele me ei suuda vastata. Ainult Jumal suudab.
Jumal vastab ja ravib.
Vahel kui me ei tea mida öelda, siis üritame öelda midagi,
aga sellest pole kasu.
Peaksime suunama inimesed Jumala juurde abi saama.
Inimestel pole vaja varjata tundeid, sest Ta mõistab täielikult.
Jumal kuulab alati ja Ta mõistab.
Ta mõistab meie südames toimuvat ja kus me omadega oleme.
Tänu Jumalale Tema hoole eest. Aeg läheb kiiresti.
Kutsume teid meiega ühendust võtma: www.TurningPointZone.com
Saate lõpetab Jeremy Camp lauluga "Minu igatsus".
Palvetame, et su igatsused oleks kasutatud kuningate Kuninga
ja isandate Isanda poolt. Kogu saate meeskonna poolt nägemist.
Sa tahad olla tõeline
Sa tahad olla sisemiselt tühi
Sa tahad olla keegi, kes paneb maha oma uhkuse
Sa tahad olla keegi ühel päeval
Aseta see kõik Kuninga ette
Sa tahad olla terviklik
Sa tahad, et sul oleks eesmärk
Tahad, et sul oleks väärikus ja puhastatud meel
Sa tahad täna vabaks saada
Aseta see kõik Kuninga ette
See on mu igatsus
See on minu tagasipöördumine
Igatsen olla kasutatud Sinu poolt
Sa tahad olla tõeline
Sa tahad olla sisemiselt tühi
Ma tean, et minu süda soovib tunda Sind lähedal
Tahan teha vaid sinu tahet
Teha Sinu tahet
See on minu igatsus
See on minu tagasipöördumine
Igatsen olla kasutatud Sinu poolt
See on minu igatsus
Igatsen olla kasutatud Sinu poolt
Kogu oma elu olen näinud, kuhu Sa mind oled viimas
Üle selle ma olen lootnud
Ometi on veel palju nägemata
Pole just palju, mida saaksin Sulle anda,
seega ma annan oma käed Sulle
See on mu igatsus
See on minu tagasipöördumine
Igatsen olla kasutatud Sinu poolt
See on minu igatsus
Igatsen olla kasutatud Sinu poolt
Tõlge: Mairit Kallaste